聞侯舅應辟南征詩
作者：程頤
朝代：宋

paragraphs: 辭華奔競至道離，茫茫學者爭驅馳。
先生獨奮孟軻舌，扶持聖教增光輝。
志期周禮制區夏，人稱孔陰生闕西。
當途聞聲交薦牘，蒼生無福徒爾爲。
道大不爲當世用，著書將期來者知。
今朝有客關內至，聞從大幕征南垂。
南垂凶冠陷州郡，久張螳臂抗天威。
聖皇赫怒捷書緩，虎侯秉鉞驅熊罷。
宏才未得天下宰，良謀且作軍中師。
蕞爾小蠻何足殄，庶幾聊吐胸中奇。